Datganiad i’r Wasg 31.12.01

Argraff ar Wastraff

Plaid Cymru yn galw am gynlluniau ail-gylchedu i gymunedau De Merthyr

Mae Cangen De Merthyr & Rhymni, Plaid Cymru yn galw ar Gyngor Bwrdesitref Sirol Merthyr Tudful i ddechrau cynllun ail-gylchedu i gymunedau De Merthyr, er mwyn lleihau ar y sbwriel sydd yn cael ei gludo i Drecatti.
Dywedodd Robert Hughes, ysgrifennydd y gangen:

Yn dilyn cyhoeddiad gan y Merthyr Express ar weithred y Cyngor, mae pawb yn gallu gweld yn glir nad yw’r cyngor yn gofidio o gwbl am ein hiechyd neu’r amgylchedd. Mae 96.5% o wastraff cartrefol yn mynd i Drecatti, sydd yn siomedig iawn wrth ystyried mor hawdd ydyw i sefydlu polisi ail-gylchedu a thrin gwastraff mwy cyfrifol. Edrychwch ar yr esiampl lwyddiannus sydd ar waith gan gyngor Rhondda Cynon Tâf, dan arweiniaeth Plaid Cymru.

“Os yw trigolion sy’n byw ym Medd-llwynog a Threlewis eisiau ail-gylchedu papur a gwydr mae’n rhaid iddynt fynd yr holl ffordd i Aberfan (cylchdaith 0 14 milltir!) ac os nad oes ganddynt gar, mae’r syniad o gludo bagiau o sbwriel ar drafnidiaeth gyhoeddus yn hollol anymarferol.”

I gloi ddywedodd: 

“Yn ystod yr wythnosau nesaf, fe fyddwn yn pwyso ar Gyngor Merthyr i ddechrau cynlluniau ail-gylchedu ac fe fyddwn yn cynnig ein cefnogaeth i wneud hyn.  Rydym hefyd wrthi’n brysur yn casglu enwau trigolion Merthyr sy’n awyddus i weld ymchwiliad llawn i Drecatti.” 

Mae Plaid Cymru o blaid safbwynt Ewropeaidd ar safleoedd gwaredu gwastraff sydd yn dod i ry`m ym 2006 ac mae’n gas gennym fod llywodraethau Cymru a’r Deyrnas Unedig yn ceisio arafu’r broses trwy ohirio cychwyn y polisi tan 2010. 

Am ragor o wybodaeth cysylltwch a:

Julie Richards, Swyddog y Wasg

Cangen De Merthyr & Rhymni

Ffon: 01443 710653/07855 894230

Ebost: julierichards@altavista.co.uk 

